ອູ​ການ​ດາ ​ຢືນ​ຢັນ ການຕິດ​ເຊື້ອ​ໄວ​ຣັ​ສ ອີ​ໂບ​ລາ ຄັ້ງ​ທຳ​ອິດ ຢູ່ນອກ ຄອງ​ໂກ
ເດັກ​ນ້ອຍ​ຊາວ ຄອງ​ໂກ, ຜູ້​ທີ່​ໄດ້​ເດີນ​ທາງ​ ຮອດປະ​ເທດ ອູ​ການ​ດາ ກັບ​ພໍ່​ແມ່​ຂອງ​ລາວ ​ໃນວັນອາທິດທີ່ຜ່ານມາ, ໄດ້ຖືກຈັດ ໃຫ້ຢູ່ໂດດດ່ຽວ ໃນໂຮງໝໍ ທີ່ເມືອງ ຄາເຊເຊ.
ກະຊວງສາທາລະນະສຸກຂອງ ອູການດາ ໄດ້ຢືນຢັນວ່າເດັກຊາຍອາຍຸ 5 ປີໄດ້ຖືກກວດ ພົບວ່າ ຕິດເຊື້ອໄວຣັສ ອີໂບລາ, ເປັນຂີດໝາຍຄັ້ງທຳອິດທີ່ໄວຣັສດັ່ງກ່າວ ໄດ້ແຜ່ຂ້າມ ເຂດຊາຍແດນລະຫວ່າງປະເທດ, ໃນລະຫວ່າງສິ່ງທີ່ໄດ້ກາຍເປັນການແຜ່ລະບາດທີ່ ຮ້າຍແຮງທີ່ສຸດເປັນອັນດັບສອງໃນບັນທຶກປະຫວັດສາດ ເດັກນ້ອຍຊາວ ຄອງໂກ, ຜູ້ທີ່ໄດ້ເດີນທາງຮອດປະເທດ ອູການດາ ກັບພໍ່ແມ່ຂອງລາວ ໃນວັນອາທິດທີ່ຜ່ານມາ, ໄດ້ຖືກຈັດໃຫ້ຢູ່ໂດດດ່ຽວໃນໂຮງໝໍ ທີ່ເມືອງ ຄາເຊເຊ, ເປັນ ເມືອງທີ່ຕັ້ງຢູ່ຕາມເຂດຊາຍແດນກ້ຳຕາເວັນຕົກຂອງປະເທດ ຕິດກັບສາທາລະນະລັດ ປະຊາທິປະໄຕ ຄອງໂກ ຂ່າວດັ່ງກ່າວໄດ້ສະເທືອນຂວັນຂອງບັນດາພະນັກງານສາທາລະນະສຸກ ຜູ້ທີ່ໄດ້ຕໍ່ສູ້ ເປັນເວລາຫຼາຍເດືອນ ເພື່ອປ້ອງກັນການແຜ່ລາມຂອງເຊື້ອໄວຣັສຂ້າມເຂດຊາຍແດນ ຈາກປະເທດ ຄອງໂກ, ບ່ອນທີ່ຫຼາຍກວ່າ 2,000 ກໍລະນີໄດ້ຖືກບັນທຶກໃນ 10 ເດືອນ ທີ່ຜ່ານມາ ເກືອບ 1,400 ຄົນໃນນັ້ນແມ່ນໄດ້ເສຍຊີວິດ ອົງການອະນາໄມໂລກໄດ້ກ່າວໃນຖະແຫຼງການສະບັບນຶ່ງວ່າ “ກະຊວງສາທາລະນະ ສຸກ ແລະ ອົງການອະນາໄມໂລກ ໄດ້ສົ່ງທີມຮັບມືສຸກເສີນ ໄປເມືອງ ຄາເຊເຊ ເພື່ອລະ ບຸຕົວຄົນອື່ນໆຜູ້ທີ່ອາດມີຄວາມສ່ຽງ, ແລະ ຮັບປະກັນວ່າເຂົາເຈົ້າຖືກຕິດຕາມ ແລະ ໄດ້ຮັບການປິ່ນປົວ ຖ້າເຂົາເຈົ້າບໍ່ສະບາຍ ” ບັນດາພະນັກງານຊ່ວຍເຫຼືອຈາກ ສູນກາງສຳລັບການຄວບຄຸມ ແລະ ປ້ອງກັນໂຣກ ສະຫະລັດ ແລະ ອົງການ USAID ໄດ້ເລີ່ມການຝຶກຊ້ອມ ແລະ ສັກຢາໃຫ້ພະນັກ ງານປິ່ນປົວສຸຂະພາບໃນປະເທດ ອູການດາ, ຣວັນດາ ແລະ ຊູດານໃຕ້, ທຸກໆປະ ເທດທີ່ຕັ້ງຢູ່ໃກ້ຄຽງ ກັບພາກສ່ວນທີ່ໄດ້ຮັບຜົນກະທົບຂອງ ຄອງໂກ